Haja miyndzy NATO a Moskwom. Rozchodzi sie ło to, że Rusy fest sie burzom na stawiani tarcz antyrakietowych we państwach Wschodnij Europy. Ministerstwo Spraw Zagranicznych we Rosji mo nadzieja, że Amerykonie dadzom se pokój z pomysłym lokowanio uzbrojynio we krajach bałtyckich. We Rusach terozki myślom, że to je wszystko przeciwko nim wynokwione. NATO im godo, że ta budowa tarczy mo charakter czysto obronny, ale Rosja ich w ogóle niy słucho a swoi tam wiy.
W ramach drugigo etapu tworzynio obrony przeciwrakietowej Amerykonów i NATO już je blank gotowo instalacja antyrakietowo we południowej Rumunii. Baza w Deveselu mo chytać rakiety balistyczne, kere bydom furgać z krajów Bliskigo Wschodu, dejmy na to ze Iranu. Nostympno baza w ramach tarczy antyrakietowej postawiom u nos w Polsce. Potym jeszcze zamontujom taki bazy we Turcji, Hipszanii i Portugalii.
Skuli prziszłorocznego szczytu, kery bydzie sie odbywoł we Warszawie, moge sie zrychtować blank srogo haja, bo NATO ogłosi komunikat o swojij strategii nuklearnej.
aku/iła
szl_Latn pol_Latn szl_Latn jav_Latn